Einnig er gerð krafa um náms - og starfsráðgjöf til þeirra sem fara í raunfærnimat , en hún er talin mikilvægur hluti af vinnuferlinu . Á árinu 2016 voru þróuð og prófuð gæðaviðmið fyrir framkvæmd raunfærnimats og árið 2017 hófu fyrstu samstarfsaðilar FA ferilinn að vottun . Gert er ráð fyrir því að árið 2020 hafi allir samstarfsaðila sem sjá um framkvæmd raunfærnimats fengið vottun . Nánari upplýsingar um EQM vottun og viðmið fyrir raunfærnimat er að finna hér . Úthlutanir Fræðslusjóðs greinast í meginatriðum í þrennt samkvæmt úthlutunarreglum sem ráðherra staðfestir : framlög til fræðsluaðila til að mæta kostnaði við kennslu og námskeiðahald , framlög til að mæta kostnaði við raunfærnimat og náms - og starfsráðgjöf , styrkveitingar til nýsköpunar - og þróunarverkefna í framhaldsfræðslu . Upplýsingar um starfsemi Fræðslusjóðs má finna hér